b'\n_START_ARTICLE_\nVinko \xc4\x8cernic\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je ljudsko \xc5\xa1olo, gimnazijo in dva letnika u\xc4\x8ditelji\xc5\xa1\xc4\x8da ter kmetijsko strokovno \xc5\xa1olo. Kot u\xc4\x8ditelj je bil, kot je zapisal U\xc4\x8diteljski list (letnik 1923, str. 24),\xc2\xa0\xc2\xbbspreten \xc5\xa1olnik, neutrudljiv stanovski buditelj in narodni organizator\xc2\xab. Po njem so 1870-ta leta 19. stoletja imenovali kar\xc2\xa0\xc2\xbb\xc4\x8cerni\xc4\x8devo\xc2\xab. Bil je to \xc4\x8das taborskega gibanja, \xc4\x8cerni\xc4\x8d pa je bil zvest u\xc4\x8denec Karla Lavri\xc4\x8da. V \xc4\x8dasu, ko je slu\xc5\xbeboval v \xc5\xa0empetru je narodno \xc5\xbeivljenje v tem kraju do\xc5\xbeivelo izreden razcvet. Bil je dober zborovodja. Pevski zbor katerega je vodil je slovel po vsej gori\xc5\xa1ki. V strokovnem pogledu se je zavzemal, da bi imeli u\xc4\x8ditelji dobro izobrazbo. Ko je bilo v Gorici ustanovljeno Okrajno u\xc4\x8diteljsko dru\xc5\xa1tvo je postal \xc4\x8cerni\xc4\x8d prvi predsednik dru\xc5\xa1tva in ga vodil do leta 1884. Njegova velika zasluga je bila tudi, da je dru\xc5\xa1tvo pri\xc4\x8delo izdajati u\xc4\x8diteljsko strokovno glasilo \xc5\xa0ola. Glasilo je izhajalo v letih 1880\xe2\x88\x921884, \xc4\x8cernic pa je bil organizator, izdajatelj, urednik in pisec \xc4\x8dlankov. Za tisti \xc4\x8das je bil list zelo dober, strogo strokoven. Glasilo je zamrlo, ko je \xc4\x8cerni\xc4\x8d zaradi bolezni vedno te\xc5\xbeje opravljal svoj poklic.'